《清涟亭泛舟》
宋代·刘安上

高树环清池，波平春正绿。移舟近南崖，倒影见华屋。

危梁属修径，幽思生远目。更登狎鸥亭，可以忘宠辱。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。